《题思范轩二首》
宋代·张伯玉

英衮多年去竹轩，更思风节记山樊。
抗言后坐遗忠美，通使河源旧策存。
诗石欲留千古永，棠阴还对一楼繁。
使君才望须相继，莫厌林间驻画轓。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。